Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren.

(2020/C 70/04)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen.

ENHEDSDOKUMENT

»CSOPAK«/»CSOPAKI«

PDO-HU-02378

Ansøgningsdato: 20. november 2017

1. betegnelse, der skal registreres

Csopak

Csopaki

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Hegybor

Farve: går fra lys grøngul til strågul

Duft: blomsternoter, der har karakter af citrus og hvid frugt

Smag: forfriskende syrlig. Harmonisk tør hvidvin, med balance mellem syre og alkohol.

Generelle analytiske kendetegn Totalt alkoholindhold, maksimum (i % vol.) 14 Virkeligt alkoholindhold, minimum (i % vol.) 11,5 Totalt syreindhold, minimum 4,8 g/l udtrykt i vinsyre Indhold af flygtig syre, maksimum (i milliækvivalenter pr. liter) 18 Totalt indhold af svovldioxid, maksimum (i milligram pr. liter) 200

Dűlős bor

Farve: går fra lys grøngul til strågul

Duft: en palet af aromaer af blomster og våd sten, som er kompleks, men kan beskrives som neutral.

Smag: en palet af aromaer af blomster og våd sten, som er kompleks, men kan beskrives som neutral, med en multifacetteret, vedholdende bouquet. Harmonisk tør hvidvin, med balance mellem syre og alkohol.

Generelle analytiske kendetegn Totalt alkoholindhold, maksimum (i % vol.) 14 Virkeligt alkoholindhold, minimum (i % vol.) 12 Totalt syreindhold, minimum 5,2 g/l udtrykt i vinsyre Indhold af flygtig syre, maksimum (i milliækvivalenter pr. liter) 18 Totalt indhold af svovldioxid, maksimum (i milligram pr. liter) 200

5. Vinfremstillingsmetoder

a. Væsentlige ønologiske fremgangsmåder

Hegybor

Specifik ønologisk fremgangsmåde

Væsentlige elementer:

— højst 15 % af druerne må være af sorten »Furmint«

— der må kun anvendes sunde druer

— lagring i mindst fire måneder i tank og/eller tønde

— lagring i mindst én måned i flasken

— mosten må kun gæres ved brug af gær, hvilket ikke ændrer de naturlige aroma- og smagsmæssige kendetegn ved »Olasz rizling«- og »Furmint«-vinene

— maksimalt saftudbytte: 70 %

Hegybor

Relevant restriktion vedrørende vinfremstillingen

Følgende er forbudt:

— sødning.

Dűlős bor

Specifik ønologisk fremgangsmåde

Væsentlige elementer:

— højst 15 % af druerne må være af sorten »Furmint«

— der må kun anvendes sunde vindruer

— lagring i seks måneder i tank og/eller tønde

— lagring i mindst tre måneder i flasken

— mosten må kun gæres ved brug af gær, hvilket ikke ændrer de naturlige aroma- og smagsmæssige kendetegn ved »Olasz rizling«- og »Furmint«-vinene

— maksimalt saftudbytte: 65 %

Dűlős bor

Relevant restriktion vedrørende vinfremstillingen

Følgende er forbudt:

— berigning

— syring

— syrereduktion

— anvendelse af et pectinenzym

— sødning

Regler for drueproduktion

Dyrkningspraksis

1. Regler for opbinding og beskæring af vinstokken: Opbinding og beskæring ved hjælp af en af følgende metoder: guyot, middel-høj kordon, lav kordon, paraply, top og gobelet.

2. Regler for beplantningstæthed på vinmarken. a. For vinmarker, der allerede eksisterede den 1. august 2016: i. beplantningstæthed: mindst 3 300 vinstokke pr. hektar ii. tab af vinstokke: ikke over 10 %. b. For vinmarker, der er tilplantet efter den 1. august 2016: i. beplantningstæthed: mindst 4 000 vinstokke pr. hektar ii. tab af vinstokke: ikke over 10 %. iii. afstand mellem vinstokke: 0,6 m eller derover

3. For vine, der beskrives som dűlős borok, skal alderen på vinstokkene på en vinmark i gennemsnit være 10 år.

4. Høstmetode: manuel

5. Druekvalitet (minimumssukkerindhold udtrykt som naturligt alkoholindhold): Hegybor: Minimumssukkerindholdet i druerne i ungarsk mostkoncentration ([MM°], ved 17,5 °C): 17,0 Druernes potentielle alkoholindhold ([% vol.], ved 20 °C): 10,6 Dűlős bor: Minimumssukkerindholdet i druerne i ungarsk mostkoncentration ([MM°], ved 17,5 °C): 18,9 Druernes potentielle alkoholindhold ([% vol.], ved 20 °C): 12

b. Maksimale udbytter

Hegybor

63 hl/ha

Hegybor

9 000 kg druer pr. hektar

Dűlős bor

39 hl/ha

Dűlős bor

6 000 kg druer pr. hektar

6. Afgrænsning af det geografiske område

Områder klassificeret som klasse I og II i henhold til matrikelregistret for vinmarker inden for de administrative grænser for lokaliteterne Csopak, Paloznak, Lovas, Alsóörs og Felsőörs.

7. Primære druesorter

olasz rizling – olaszrizling

furmint – szigeti

olasz rizling – grasevina

olasz rizling – nemes rizling

olasz rizling – riesling italien

olasz rizling – risling vlassky

olasz rizling – taljanska grasevina

olasz rizling – welschrieslig

furmint – zapfner

furmint – som

furmint – posipel

furmint – mosler

furmint – moslavac bijeli

furmint – furmint bianco

8. Tilknytning til det geografiske område

1. Beskrivelse af det geografiske område:

a) Naturlige faktorer

Det afgrænsede produktionsområde for »Csopak«/»Csopaki«-vine omfatter de første rækker bakker på kystafsnittet, der strækker sig fra Csopak til Alsóörs på den nordlige side af Balaton-søens østlige bassin. De største vindyrkningsområder er de skrånende arealer ved foden af bakkerne og de moderat skrånende bakkekamme. To typer bjergarter udgør vinmarkernes substrat. Den sedimentære sekvens på bakkekammene består af bjergarter af højlandstypen fra perioderne Nedre Perm til Øvre Trias med et tæppe af stenmateriale fra kvartærtiden. Den således dannede kalkstensrige råjord er dækket af lerede aflejringer og løs skovjord med forskellig tæthed. Grundfjeldet under de skrånende arealer ved foden af bakkerne består af rød permisk sandsten, en unik jordbundsdannelse, der er typisk for Csopak, og er dækket af rester af rød sandsten. Vindyrkningsområdet er kendetegnet ved jord med et højt indhold af calcium, magnesium og kalium.

Csopaks klima præges af kold luft fra dalene i Bakony-bakkerne og af Balaton-søen, som ligger i områdets sydlige del. Csopaks bakker, hvor der dyrkes vin, er meget skovrige, og snævre, dybe dale (blandt andet Nosztori og Koloska) skærer igennem landskabet. Dermed kan den fugtige varme fra Balaton-søen – påvirket af aftenbrisen, der blæser mod søen – på sommerdage bane vej for kølig skovluft til vinstokkene.

Csopak har [årligt] gennemsnitligt 1 950 til 2 000 timers sollys og en gennemsnitlig årlig temperatur på 11-12 °C. Den årlige nedbørsmængde er 650-700 mm, hvoraf gennemsnitligt 350 mm falder i vækstperioden. Et afgørende aspekt for Csopaks klima er, at den sidste dag med forårsfrost kan falde den 5. april, hvilket regnes for usædvanligt tidligt.

b) Menneskelige faktorer

Druedyrkning og vinfremstilling har spillet en vigtig rolle i Csopak uafbrudt igennem mere end 2 200 år. Udnyttelsen af jorden til dyrkning af druer er resultatet af en bevidst menneskelig indsats; i årtusinder har de lokale vinavlere ikke dyrket andet end druer på frostbeskyttede, hurtigt opvarmede bakkeskråninger i stedet for i sumpet lavtliggende områder, der er udsat for frost og sygdom.

De traditionelle lokale vinkældre har også stor betydning for vinenes kvalitet. På grund af Csopaks jordstruktur etableres de lokale vinkældre ikke fuldt ud under jorden, hvilket betyder, at de er udsat for store temperaturudsving hen over året. På den måde køles vinen ned om vinteren, hvilket bevarer dens friskhed. Om sommeren, når kældrene varmes op til mellem 15 og 19 grader, sker der en naturlig udskilning af varmefølsomme og ustabile tartrater. Som følge af denne naturlige proces har lokale vinproducenter nemmere ved at stabilisere vinene, hvilket igen betyder, at de bedre kan bevare dybden i vinenes aromaer.

2. Beskrivelse af vinene

»Csopak«/»Csopaki«-vine har en diskret duft og kendetegnes også af en dyb bouquet og smag, som garanterer deres elegance. Et vigtigt fælles træk ved vinenes duft og smag er den dominerende note af våd sten samt fraværet af mugagtige aromaelementer. Hvad smagen angår, dominerer en moden og kompleks syrestruktur, som sikrer »Csopak«/»Csopaki«-vinenes sprødhed og friskhed.

3. Redegørelse for og påvisning af årsagssammenhængen

Nedbør og vandoptagelseskapaciteten i Csopaks muld betyder, at vinstokkene også på varme sommerdage får tilført en tilstrækkelig mængde vand i vækstsæsonen. Druerne får således fred til at udvikle sig i denne kritiske sommerperiode. Da der ikke er nogen stressfaktorer, udvikles der ingen mugagtige aromaer eller ubehagelige umodne syrer. Den modne, ekspressive syrestruktur og den stærke tilstedeværelse af noter af våd sten i smagen kan spores tilbage til Csopak-jordens høje mineralindhold.

Solens stråler, der om sommeren reflekteres i den lavvandede søs overflade, varmer bakkeskråningerne jævnt op og skaber betingelserne for dyrkning af vinstokke. Fordi den sidste dag med frost ligger tidligt i Csopak, er der mindre sandsynlighed for forårsfrost; det sikrer en jævn skudvækst og årlig udvikling af blade med en overflade i en passende størrelse og dermed optimal modning af druerne.

Ud over vinmarkerne spiller skovbælter, der er opstået hen over årtusinder, en central rolle for dyrkningen af druer, idet de rovdyr, der overvintrer i dem (insekter som for eksempel rovmider), i høj grad holder skadedyr borte. På den måde bliver druernes yderst vigtige første udviklingsfase ikke trukket ud, hvilket giver mulighed for udvikling af en højere og sundere bladvæg.

Den varme sommer og middelhavsområdets højtrykssystem sikrer, at vinstokken – efter efterårets lange dage, når briser fra Bakony-bakkerne gør aftenerne kølige – hurtigt går ind i fotosyntesens mørkefase, hvilket medfører en hurtig stigning i druernes sukkerkoncentration. Det er dette enestående naturlige pres, der giver »Csopak«/»Csopaki«-vinene deres krop.

Den elegante syrestruktur og de frugtagtige aromaer, der kendetegner vine fra Balatonfüred-Csopak, skyldes også kølig luft, der strømmer ind fra skovene. På bakkeskråningerne, der gennem århundreder er blevet udvalgt til druedyrkning, betyder de konstante luftstrømme og den lave opbinding og beskæring af vinstokkene, at dug på drueklaserne tørrer hurtigt, så svampesygdomme stort set undgås, og der kan høstes sunde druer.

Disse naturlige faktorer, der set som helhed sammen med århundreders sagkundskab, der er givet videre fra far til søn blandt områdets vinavlere, udgør tilsammen en garanti for, at der af sunde, modne drueklaser skabes fyldige og ekspressive vine af høj kvalitet.

9. Vigtige yderligere betingelser

Regler vedrørende betegnelser 1

Retlig ramme:

I EU-lovgivningen

Type yderligere betingelse:

Supplerende bestemmelser om mærkning

Beskrivelse af betingelsen:

a) Den traditionelle benævnelse »med beskyttet oprindelse« kan også anvendes i stedet for benævnelsen »beskyttet oprindelsesbetegnelse«.

b) Traditionel benævnelse, der er godkendt til brug: válogatott szüretelésű bor [vin fra selektiv høst].

Regler vedrørende betegnelser 2

Retlig ramme:

I den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

a) Andre udtryk, hvis brug er underlagt restriktioner; udtryk, der angiver produktionsmetode; andre udtryk, hvis brug er underlagt regulering: »szűretlen« [ufiltreret], »szemelt« [udvalgt], »termőhelyen palackozva« [aftappet på produktionsstedet]

b) Med hensyn til vintypen hegybor kan benævnelserne »Hegybor«, »Első Osztályú Hegybor« [førsteklasses] og »Elsőrangú Hegybor« [premium] angives på etiketten.

c) Med hensyn til vintypen dűlős bor kan benævnelserne »Első Osztályú Dűlőbor« [førsteklasses] og »Elsőrangú Dűlőbor« [premium] angives på etiketten.

d) Benævnelsen »monopol dűlő« [monopol] kan kun angives på etiketter til dűlős bor, hvis druerne er dyrket på en geografisk afgrænset vinmark af kun ét medlem af et vinkooperativ.

e) Benævnelsen »Balaton borrégió« [vinregionen Balaton] kan angives på etiketten.

f) Sorten behøver ikke at være angivet.

Mindre geografiske enheder kan angives

Retlig ramme:

I den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

a) Kun på dűlős bor.

b) Oprindelsessted: 100 %

c) Betegnelserne »dűlő« [vingård] og »aldűlő« [parcel af vingård] kan forekomme: se nedenfor

d) Med hensyn til betegnelserne på vingårdene Kis-hegy og Öreg-hegy skal navnet på den pågældende landsby også forekomme.

Følgende mindre geografiske enheder kan angives:

Lokalitet Vingård Parcel af vingård Csopak Hegyalja Hegyalja Szita-hegy Nagy-kút Bene Falu-kertje Berek-hát Kocsikapu Nádas-kút Nádas-kút Haraszt Kis-hegy Kis-hegy Kertmög Siralomvágó Lőcze-domb Sáfrán-kert Paloznak Kis-hegy Kis-hegy Hajnóczy Slikker Sáfrán-kert Nagy-hegy Malom-hát Malom-hát Szil Vörös-part Lovas Öreg-hegy Öreg-hegy Balogh Öreg-hegy Soós Téglaházi Téglaházi Szilfa Suhatag Kis-hegy Felsőörs Kis-hegy Pocca Pocca Nemes-erdei Hosszú Főszőlők Öreg-hegy Káptalan-földek Alsóörs Kis-telek Suhatag Gőlye-mál Máli Telekfő Telekfő Kemencs Telekfő Lok

Produktion uden for det afgrænsede produktionsområde

Retlig ramme:

I den nationale lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Til produktionen af »Csopak«/»Csopaki«-vine må forarbejdningen af druerne, gæringen af mosten og lagringen af vinen udelukkende finde sted i landsbyer beliggende i det afgrænsede produktionsområde samt i Balatonarács, Balatonfüred, Aszófő og Balatonszőlős. (Lokaliteter inden for den samme administrative enhed, som omhandlet i artikel 6, stk. 4, litra b), i forordning (EF) nr. 607/2009).

Link til produktspecifikationen

https://boraszat.kormany.hu/csopak.

(1) EUT L 347 af 20.12.2013, s. 671.